paragraph_text: Rudolf von Laban rođen je 1879. godine u Bratislavi u tada Kraljevini Mađarskoj u Austro-Ugarskoj u aristokratskoj obitelji. Obitelj njegovog oca potjecala je iz francuskog plemstva (De La Ban, od francuskog križara, koji se zadržao u Ugarskoj u 13. stoljeću) i mađarskog plemstva, a obitelj njegove majke bila je iz Francuske. Otac mu je bio feldmaršal Austro-Ugarske i gubernator provincije Bosne i Hercegovine. Djetinjstvo je proveo u dvorskim krugovima Beča i Bratislave, kao i u Bosni i Hercegovini, u gradovima Sarajevo i Mostar.<ref>Dörr, Evelyn, (2008). "Rudolf Laban: The Dancer of the Crystal", Lanham, Maryland: Scarecrow Press, page 1-8.